CELEX: 62012CA0084
Language: sk
Date: 2013-12-19 00:00:00
Title: Vec C-84/12: Rozsudok Súdneho dvora (veľká komora) z  19. decembra 2013 (návrh na začatie prejudiciálneho konania, ktorý podal Verwaltungsgericht Berlin — Nemecko) — Rahmanian Koushkaki/Bundesrepublik Deutschland [Priestor slobody, bezpečnosti a spravodlivosti — Nariadenie (ES) č. 810/2009 — Článok 21 ods. 1, článok 32 ods. 1 a článok 35 ods. 6 — Postupy a podmienky udeľovania jednotných víz — Povinnosť udeliť vízum — Posudzovanie rizika nezákonného prisťahovalectva — Úmysel žiadateľa opustiť územie členských štátov pred uplynutím platnosti víza, o ktoré žiada — Odôvodnené pochybnosti — Voľná úvaha príslušných orgánov]

22.2.2014   
            
            
               SK
            
            
               Úradný vestník Európskej únie
            
            
               C 52/7
            
         Rozsudok Súdneho dvora (veľká komora) z 19. decembra 2013 (návrh na začatie prejudiciálneho konania, ktorý podal Verwaltungsgericht Berlin — Nemecko) — Rahmanian Koushkaki/Bundesrepublik Deutschland
   (Vec C-84/12) (1)
   
   (Priestor slobody, bezpečnosti a spravodlivosti - Nariadenie (ES) č. 810/2009 - Článok 21 ods. 1, článok 32 ods. 1 a článok 35 ods. 6 - Postupy a podmienky udeľovania jednotných víz - Povinnosť udeliť vízum - Posudzovanie rizika nezákonného prisťahovalectva - Úmysel žiadateľa opustiť územie členských štátov pred uplynutím platnosti víza, o ktoré žiada - Odôvodnené pochybnosti - Voľná úvaha príslušných orgánov)
   2014/C 52/11
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Berlin
   
      Účastníci konania pred vnútroštátnym súdom
   
   
      Žalobca: Rahmanian Koushkaki
   
      Žalovaná: Bundesrepublik Deutschland
   
      Predmet veci
   
   Návrh na začatie prejudiciálneho konania — Verwaltungsgericht Berlin — Výklad nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (Ú. v. EÚ L 243, s. 1), a najmä jeho článku 21 ods. 1 a článku 32 ods. 1 — Konania a podmienky na udelenie víza — Nárok žiadateľa, ktorý spĺňa podmienky na vstup, na udelenie víza — Posúdenie rizika nelegálnej imigrácie — Miera voľnej úvahy dotknutých členských štátov
   
      Výrok rozsudku
   
   
               1.
            
            
               Článok 23 ods. 4, článok 32 ods. 1 a článok 35 ods. 6 nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex), sa majú vykladať v tom zmysle, že príslušné orgány členského štátu môžu pri skúmaní žiadosti o jednotné vízum zamietnuť udelenie takéhoto víza žiadateľovi len v prípade, ak na tohto žiadateľa možno uplatniť jeden z dôvodov zamietnutia uvedených v týchto ustanoveniach. Tieto orgány majú pri skúmaní tejto žiadosti širokú mieru voľnej úvahy, pokiaľ ide o podmienky uplatňovania týchto ustanovení a hodnotenia relevantných okolností, aby sa určilo, či na žiadateľa možno uplatniť niektorý z týchto dôvodov zamietnutia.
            
         
               2.
            
            
               Článok 32 ods. 1 nariadenia č. 810/2009 v spojení s článkom 21 ods. 1 tohto nariadenia sa má vykladať v tom zmysle, že povinnosť príslušných orgánov členského štátu udeliť jednotné vízum je podmienená okolnosťou, že neexistuje odôvodnená pochybnosť o úmysle žiadateľa opustiť územie členských štátov pred uplynutím platnosti víza, o ktoré žiada, vzhľadom na všeobecnú situáciu krajiny pobytu žiadateľa a charakteristické okolnosti, ktoré sú mu vlastné, zistené na základe informácií, ktoré poskytol.
            
         
               3.
            
            
               Nariadenie č. 810/2009 sa má vykladať v tom zmysle, že nebráni ustanoveniu právnej úpravy členského štátu, ako je to, o ktoré ide vo veci samej, ktoré stanovuje, že ak sú splnené podmienky na udelenie stanovené týmto nariadením, príslušné orgány majú právomoc udeliť žiadateľovi jednotné vízum, pričom nie je spresnené, že sú povinné udeliť toto vízum, pokiaľ sa takéto ustanovenie môže vykladať v súlade s článkom 23 ods. 4, článkom 32 ods. 1 a článkom 35 ods. 6 uvedeného nariadenia.
            
         
      (1)  Ú. v. EÚ C 133, 5.5.2012.